Victor Ambros

Victor R. Ambros (* 1. Dezember 1953 in Hanover, New Hampshire) is en US-amerikaansch Bioloog un Perfesser för Molekulare Medizin an de University of Massachusetts Medical School. Hüm wurr 2024 gemeensam mit Gary Bruce Ruvkun de Nobelpries för Physiologie oder Medizin tospraaken.

 Leven 
Ambros is in Hartland, Vermont,Victor Ambros Biography bei umass.edu;afropen an’n 14. November 2010 upwussen. 1975 kreeg he en Bachelor in Biologie an dat Massachusetts Institute of Technology (MIT) in Cambridge, Massachusetts, un 1979 ok dor bi David Baltimore en Ph.D. in Biologie mit en Arbeit över de Genetik vun dat Poliovirus. As Postdoktorand bleev he an dat MIT un hett mit Gary Ruvkun in dat Labor vun Howard Robert Horvitz arbeit. En eerste Professur kreeg Ambros 1985 an de Harvard University in Cambridge, Massachusetts, bevör he 1992 to dat Dartmouth College wesseln dee. 2008 wessel he an de University of Massachusetts Medical School in Worcester, Massachusetts.

 Wirken 
Ambros un sien Arbeitsgrupp hemm 1993 över de eerste microRNA (en Genprodukt vun lin-4) bericht, de en wichtige Rull in de Entwicklung vun den Fadenworm Caenorhabditis elegans speelt. Later wurr klar, dat nichtkodierende Ribonukleinsüeren vun disse Klass ok bi höhgeren Organismen vörkommen un en wichtig Rull bi de Genregulatschoon spelen. Aktuelle Arbeiten vun Ambros befaaten sück mit den micro-RNA-vermittelten Regulatschonen in de Entwicklung vun Deerten (dorünner Fruchtfleegen) un bi verscheeden minschlich Krankheiten.

 Utteknungen (Utwahl) 
 2004 Rosenstiel Award
 2006 Genetics Society of America Medal
 2007 Liddmaat in de National Academy of Sciences
 2008 Gairdner Foundation International AwardVictor Ambros PhD bi de Gairdner Foundation (gairdner.org); afropen an’n 15. Dezember 2012
 2008 Benjamin Franklin MedalVictor R. Ambros, Ph.D. bi fi.edu; afropen an’n 23. Januar 2016.
 2008 Albert Lasker Award for Basic Medical Research zusammen mit David Baulcombe un Gary Bruce Ruvkun
 2009 Louisa-Gross-Horwitz-Pries
 2009 Dickson Prize in Medicine2009 Dickson Prize Winner: Victor R. Ambros, PhD bi dicksonprize.pitt.edu; afropen an’n 14. November 2010
 2009 Massry-PreisMassry Prize Winners (1996–present) up usc.edu; afropen an’n 21. Mai 2019.
 2011 Liddmaat vun de American Academy of Arts and Sciences
 2012 Dr. Paul Janssen Award for Biomedical Research (gemeinsam mit Gary Ruvkun)Dr. Paul Janssen Award for Biomedical Research Winners (pauljanssenaward.com); afropen an‘n 21. Mai 2019.
 2013 Keio Medical Science Prize
 2014 Wolf-Pries in Medizin
 2014 Gruber-Pries för Genetik
 2015 Breakthrough Prize in Life Sciences
 2016 March of Dimes Prize in Developmental Biology
 2024 Nobelpries för Physiologie oder Medizin

 Weblinks 

 Victor Ambros un Levensloop  (PDF; 392 kB; Stand März 2023) bi umassmed.edu

 Enkeld Nahwiesen 

Kategorie:Mann
Kategorie:Börger von de USA
Kategorie:Boren 1953
Kategorie:Genetiker
Kategorie:Nobelpriesdräger (Medizin)